3.számú melléklet

Az űrlap alja

# Szombathely Megyei Jogú Város Önkormányzata Közgyűlésének 34/2012. (XI. 07.) önkormányzati rendelete

## az állattartók egyes magatartási, valamint az állattartó épületek elhelyezésének szabályairól

Szombathely Megyei Jogú Város Önkormányzata, az Alaptörvény Állam című fejezetének 32. cikk, (1) bekezdés a. pontjában, és (2) bekezdésében, valamint a helyi önkormányzatokról szóló 1990. évi LXV. törvény 16. § (1) bekezdésben rögzített felhatalmazás alapján, annak érdekében, hogy az Alaptörvény Szabadság és Felelősség fejezetének XXI. cikkének (1) bekezdésében meghatározott egészséges környezethez való jog érvényesülését elősegítse, Szombathely városban az állattartók egyes magatartási, valamint az állattartó épületek elhelyezésének szabályairól az alábbiakban rendelkezik.

### A rendelet hatálya

1. § A rendelet hatálya kiterjed Szombathely Megyei Jogú Város közigazgatási területén - a 2. § - ban meghatározott kivételekkel, - valamennyi állattartóra, állattartó épület létesítőjére és hasznosítójára.

2. § (1) A rendelet hatálya nem terjed ki

a) a fegyveres erők, a rendvédelmi szervek, a nemzetbiztonsági szolgálatok és a közfeladatot ellátó őrszolgálatokra,

b) a mutatványos vagy bemutatási célra szolgáló állatok tartóira,

c) az üzlethelyiségben kiskereskedelmi eladásra szánt állatok tartóira,

d) a vágóhídon, gyepmesteri telepen, állatvásárban a vásár ideje alatt elhelyezett állatok tartóira,

e) az egészségügyi intézményekbe gyógyítási vagy kísérleti célból bevitt és ott ilyen okból tartott állatok tartóira.

(2) A rendelet előírásait az állattartásra vonatkozó magasabb szintű jogszabályokban foglaltak betartásával együtt kell alkalmazni.

### Az állattartó kötelezettségei

3. § (1) Állatot tartani kizárólag oly módon szabad, hogy az más ingatlanára átjutni és közterületre kijutni ne tudjon. (Kivéve a macskák, méhek, madarak)

(2) Amennyiben a tulajdonos nem kívánja állatát tovább tartani, köteles elhelyezéséről gondoskodni, pl.: értékesíteni vagy a városi gyepmesterrel saját költségén elszállíttatni.

(3) Az állattartó köteles gondoskodni arról, hogy az általa tartott állat a többlakásos lakóépületek közös használatú helyiségeit, az itt lévő lakások, egyéb funkciójú helyiségek erkélyét, teraszát, loggiáját, ablakpárkányát, a liftet, mások ruházatát ne szennyezze. Az állat által okozott szennyeződést azonnal el kell távolítani és a szennyezett területet (helyiség, folyosó, lift stb.) nyomtalanul fel kell takarítani.

### Az állatok elhelyezésére szolgáló épületek, építmények létesítési szabályai

4. § (1) Bel- és külterületen az állattartásra szolgáló épületek, kiszolgáló építmények, pl: trágyatároló, góré, elhelyezésére az építésre vonatkozó jogszabályi, valamint az ezekben meghatározott építési övezetekre előírt rendelkezéseket, e rendelet előírásaival együtt kell alkalmazni.

(2) Állattartó épületeket, ketreceket, ólakat (továbbiakban épület, építmény) a (3) bekezdésben meghatározott kivételektől eltekintve, a város bármely területén, az 1. mellékletben meghatározott védőtávolságok betartásával lehet.

(3) Díszbaromfi, sport-, disz- és haszongalamb a lakóépület arra alkalmas, elkülönített, nem lakás céljára szolgáló (pl. alagsor, padlástér, stb.) helyiségében is tartható.

5. § (1) Ha az állatok tartására szolgáló épületet, építményt a telek oldalhatárán vagy attól 3 m-re helyezik el, a telekhatár felőli homlokzaton falnyílás (nyílászáró, szellőző. stb.) nem lehet. .

(2) Az állatok tartására szolgáló ingatlanrész területét, a lakóépülettől és a szomszédos ingatlantól oly módon kell leválasztani, hogy az, az állattartásból eredő esetleges zavaró hatásokat csökkentse, pl: tömött, zöld növényfallal (fagyal vagy egyéb zöld növény) vagy zárt kerítéssel.

(3) A trágyalevet a kommunális csatornarendszertől függetlenül, zárt szennyvízcsatornán át, zárt szigetelt tartályba, tárolóba kell vezetni és gyűjteni.

(4) Az almos trágyát alul és négy oldalon zárt beton trágyateknőben kell tárolni, s elszállításáról szükség szerint gondoskodni. A bűzhatás csökkentése érdekében az így elhelyezett trágya felszínén, szükség szerint, tőzeget, vagy földet kell elszórni.

(5) A hígtrágya tároló - amely minden oldalról szigetelt, fedlappal ellátott, - ürítéséről szükség szerint, gondoskodni kell.

6. §

### Kedvtelésből tartott állatok tartóira vonatkozó előírások

(1) A harapós eb tartására utaló jelzést az ingatlan bejáratán, több lakásos épületben a lakás ajtaján el kell helyezni.

(2) Több lakásos, kerttel vagy udvarral rendelkező ingatlanon történő állattartás során, ha az állatot az udvaron vagy kertben tartják, a tartás megkezdése előtt a tulajdonosok vagy bérlőtársak között létrehozott megegyezés szükséges.

### A többlakásos lakóépületben élő állattartókra vonatkozó előírások

7. § (1) Többlakásos lakóépületben nyitott erkélyen, függőfolyóson állat nem tartható.

(2) Az eb tartónak, ha az ebet több lakásos épület lakásában, vagy más funkciójú helyiségében, helyiségeiben tartja, az állattartás megkezdését megelőzően be kell szereznie az eb tartóval közös fal és födémszomszédok hozzájárulását. Az egészségügyi okból vezető- és/vagy jelzőkutyát tartókra e kötelezettség nem vonatkozik.

(3) Felvonóban eb akkor szállítható, ha ez ellen a többi utas nem tiltakozik.

(5) Ebet a lakásból kivinni vagy más módon lehetővé tenni, hogy közterületre vagy az ingatlan közös használatú területére kijusson és ott tartózkodjon - kizárólag pórázon szabad.

8. § (1) Ebet játszótérre bevinni, illetve beengedni tilos.

(2) Az eb tulajdonosa vagy az eb felügyeletével megbízott személy köteles gondoskodni arról, hogy a kijelölt kutyafuttató területén is eltávolítsa az eb által okozott szennyeződést. E célra az eb tulajdonosa vagy az eb felügyeletével megbízott személy kutya szettet, vagy az ürülék eltávolítására alkalmas más eszközt köteles magánál tartani, és az ellenőrzésre jogosultnak kérésre bemutatni.

(3) Az eb tulajdonosa, vagy az eb felügyeletével megbízott személy, a 2. mellékletben megjelölt kutyafuttató területén engedheti el póráz nélkül az állatot.

### Vegyes és záró rendelkezések

9. § (1) E rendelet a kihirdetést követő napon lép hatályba.

(2) A jelen rendelet hatálybalépésével egyidejűleg az állatok tartásáról szóló

24/1992. (XII. 17.), valamint az azt módosító, 30/1994. (IX. 29.), 16/1995. (V. 18.),

13/2000. (IV. 27.), 28/2000. (IX. 28.), 30/2004. (VI. 30.), 32/2005.(X. 27.)

24/2012. (VI. 6.) önkormányzati rendelet hatályát veszti.

Dr. Puskás Tivadar Dr. Gaál Róbert

 polgármester jegyző

### 1. melléklet a 34/2012. (XI. 07.) önkormányzati rendelethez

|  |  |  |  |  |
| --- | --- | --- | --- | --- |
|   | lakó-, üdülő-, intézmény épülettől | id. emberi tart. szolg. ép-től (présház, gyümölcs-tároló, üzem) stb. | fúrt és ásott kúttól | utcai telekhatártól |
| nagy testű állat elhelyezésére szolgáló épület  | 20 m | 12 m | 15 m | 40 m |
| közepes testű állat elhelyezésére szolgáló épület  | 15 m | 10 m | 15 m | 25 m |
| Kis testű állat elhelyezésére szolgáló épület  | 10 m | 6 m | 15 m | 20 m |
| kiszolgáló építmény (fészer, szin, góré, magtár, siló stb.) | 10 m | 6 m | 15 m | 20 m |

### 2. melléklet a 34/2012. (XI. 07.) önkormányzati rendelethez

### Kutyafuttatásra kijelölt területek

1. Stromfeld Aurél lakótelep - Bárdosi Németh János utca 53-56. tömb déli oldalán kerítéssel határolt terület.

2. Váci M. u. mögött a Vízmű kutak lefolyóárkától a volt Rohonci vasúti töltésig, a Paragvári úttól a volt vasúti hídig

3. Bem J. u-i buszfordulótól délre lévő, kerítéssel határolt terület

4. Dolgozók útja melletti Vízmű terület a Nagy László u. mögött telepített első fenyősor - a Dolgozók útja és a Perint által határolt terület.

5. Károly R. u. 16-tól a Szent Gellért u. 62-ig húzódó Perint parti zöldterület

6. Négyesi utcai park területe, a bekerített játszótér kivételével

7. Sorok utcai gyalogos Perint hídtól az óvoda kerítéséig húzódó zöld sáv

8. A Pázmány P. krt. 25. és a MÁV töltés közötti terület